คนเก็บทอง
&#8220;นิด้าโพล&#8221; เปิดเผยผลสำรวจความคิดเห็นของประชาชน เรื่อง &#8220;คนไทยคิดอย่างไร? กับราคาทองคำ&#8221; ระหว่างวันที่ 23-24 เม.ย. ทั่วประเทศ 1,250 หน่วยตัวอย่าง เกี่ยวกับราคาทองคำที่ปรับตัวลดลงมาและพฤติกรรมการซื้อ
26 เม.ย. 2556

“นิด้าโพล” เปิดเผยผลสำรวจความคิดเห็นของประชาชน เรื่อง “คนไทยคิดอย่างไร? กับราคาทองคำ” ระหว่างวันที่ 23-24 เม.ย. ทั่วประเทศ 1,250 หน่วยตัวอย่าง เกี่ยวกับราคาทองคำที่ปรับตัวลดลงมาและพฤติกรรมการซื้อ
ผลสำรวจพบว่า ในรอบ 1 ปีที่ผ่านมาประชาชน 72.88% ไม่ได้ซื้อทองคำเก็บไว้ มีเพียง 27.12% ที่ซื้อเก็บไว้
สำหรับในช่วงที่ราคาทองคำตกในช่วงหลังสงกรานต์ที่ผ่านมา ประชาชน 88% ไม่ได้ซื้อทองคำเก็บไว้ มีเพียง 12% ที่ซื้อเก็บไว้ โดยในจำนวนของผู้ที่ซื้อทองคำในช่วงนี้ 49.01% ให้เหตุผลว่า เพราะราคาถือว่าถูก เกรงว่าราคาจะกลับมาสูงขึ้นอีก
อีก 44.37% ซื้อเก็บไว้สวมใส่เป็นเครื่องประดับ 18.54% ต้องการซื้อเก็บไว้เก็งกำไร และอีก 1.99% ซื้อเป็นของขวัญให้แก่บุตรหลานในช่วงเทศกาลสำคัญ เมื่อถามผู้ที่ไม่ได้ซื้อทองคำเก็บไว้ในช่วงนี้ ว่ามีแผนที่จะซื้อทองคำหรือไม่ พบว่า 52.24% ยังไม่มีแผนที่จะซื้อทองเก็บไว้ รองลงมา 32.16% มีแผนที่จะซื้อ และ 3.68% ยังไม่แน่ใจ
ประชาชนส่วนใหญ่ 65.28% เห็นว่า ทองคำยังคงเป็นทรัพย์สินที่ควรสะสมไว้เก็งกำไร เพราะมีมูลค่าอยู่ในตัว สามารถเปลี่ยนเป็นเงินสดได้ ในระยะยาวราคามีแนวโน้มเพิ่มสูงขึ้น